ตุ๊กตุ๊ก-มอเตอร์ไซค์เชิญกู้ได้ที่ออมสิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ออมสินลุยเจาะฐานลูกค้ารากหญ้า เล็งปล่อยกู้ลิสซิงให้วินมอเตอร์ไซค์รับจ้าง ยันตุ๊กตุ๊ก
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ขณะนี้ อยู่ระหว่างพิจารณาเงื่อนไขการปล่อยสินเชื่อเช่าซื้อ (ลิสซิง) เพื่อใช้ในการประกอบอาชีพ เช่น การปล่อยสินเชื่อให้กับมอเตอร์ไซค์รับจ้างในพื้นที่กรุงเทพฯ โดยอยู่ระหว่างการกำหนดหลักเกณฑ์ในการนำรถมอเตอร์ไซค์มาเป็นหลักทรัพย์ค้ำประกัน
นอกจากนี้ผู้ที่ประกอบอาชีพขับรถสามล้อ (ตุ๊กตุ๊ก) ก็สามารถนำรถสามล้อมาค้ำประกันการขอสินเชื่อได้ เพื่ออำนวยความสะดวกให้แก่ประชาชนรายได้ต่ำ ที่ต้องการสินเชื่อเพื่อใช้เป็นเงินทุนหมุนเวียน แต่ไม่มีหลักทรัพย์ค้ำประกัน
“การให้สินเชื่อในลักษณะนี้ ไม่ได้ หมายความว่าธนาคารมีเจตนาเข้าไปยึดเครื่องมือทำมาหากินของเขา แต่การให้สินเชื่อโดยมีเครื่องมือทำมาหากินเป็นหลักทรัพย์ค้ำประกัน จะทำให้ลูกค้ามีความรับผิดชอบ ไม่ปล่อยให้ยึดทรัพย์สินได้ง่าย” นายเลอศักดิ์ กล่าว
นอกจากนี้ ยังพิจารณาความเป็นไปได้ในการใช้ทรัพย์สินทางปัญญามาเป็นหลักทรัพย์ค้ำประกัน ซึ่งอยู่ระหว่างพิจารณาเงื่อนไข รวมถึงการใช้พื้นที่ทำการประมง ซึ่งจากการที่ธนาคารได้ลงไปทำความรับผิดชอบต่อสังคมขององค์กรธุรกิจ (CSR) ให้ชุมชนประมง ก็เห็นว่ามีพื้นที่ประมงที่เป็นเอกสารสิทธิจับจองพื้นทะเลทำอาชีพ ก็สามารถนำส่วนนั้นมาใช้ค้ำประกันขอสินเชื่อได้ ซึ่งคาดว่าจะตั้งวงเงินไว้ต่อรายไม่เกิน 3 หมื่นบาท 
นายเลอศักดิ์ กล่าวว่า ที่ผ่านมาธนาคารปล่อยสินเชื่อให้กับประชาชนที่มีรายได้น้อยผ่านธนาคารประชาชน สินเชื่อห้องแถว สินเชื่อเอสเอ็มอี และลดการตรวจสอบเครดิตบูโร ในรายที่ขอสินเชื่อไม่มากนักด้วย
รายงานข่าวระบุว่า ในวันที่ 2030 เม.ย.นี้ ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) ธนาคารกรุงไทย จะร่วมกับ กทม.ในการแก้หนี้ประชาชนในสำนักงานเขตพื้นที่บางบอน
หนี้สินภาคประชาชน พร้อมมอบภารกิจให้ธนาคารทั้ง 6 แห่ง ได้แก่ ธนาคารเพื่อการเกษตรและสหกรณ์การเกษตร ธนาคารกรุงไทย ธนาคารออมสิน ธนาคารอาคารสงเคราะห์ ธนาคารอิสลามแห่งประเทศไทย และธนาคารพัฒนาวิสาหกิจขนาดกลางและขนาดย่อมแห่งประเทศไทย ให้ความช่วยเหลือในการแก้ไขปัญหาหนี้นอกระบบ และมอบให้ธนาคารออมสิน และธนาคารเพื่อการเกษตรและสหกรณ์การเกษตร เป็นหน่วยงานในการรับขึ้นทะเบียนหนี้นอกระบบ
สำนักงานเขตฯ ในฐานะหน่วยงานที่ให้การสนับสนุนการแก้ไขปัญหาหนี้สินนอกระบบตามนโยบายของรัฐบาลให้เป็นไปอย่างมีประสิทธิภาพ จึงได้แต่งตั้ง คณะทำงานเจรจาประนอมหนี้นอกระบบสำนักงานเขตบางบอน ขึ้นเพื่อเป็นหน่วยกลางในการเจรจาแก้ไขปัญหาหนี้สินนอกระบบในพื้นที่เขต และได้จัดทำหนังสือเชิญลูกหนี้ที่ลงทะเบียน นำหลักฐานได้แก่ บัตรประจำตัวประชาชน สำเนาทะเบียนบ้าน สัญญาเงินกู้ และเอกสารอื่นที่เกี่ยวข้อง มาเจรจาประนอมหนี้ในวันที่ 20 21 และ 26 30 เมษายน 2553 ระหว่างเวลา 09.00 16.00 น. ณ ห้องประชุมใหญ่ ชั้น 2 สำนักงานเขตบางบอน
สอบถามรายละเอียดเพิ่มเติมได้ที่ ฝ่ายปกครอง ชั้น 2 สำนักงานเขตบางบอน โทร. 02 45032923 ในวันและเวลาราชการ